alexandrainst/scandi-wiki huggingface dataset:
Carl Chun

Carl Friedrich Chun () var ein tysk marinbiolog.

Chun vart fødd i Höchst, som i dag er ein del av Frankfurt, og studerte zoologi ved Universitet i Leipzig. Han vart professor ved same universitet i 1892. Han tok initiativ til og leia den tyske djuphavsekspedisjonen Valdiviaekspedisjonen som seglte ut frå Hamburg 1. august 1898. Ekspedisjonen kartla områda rundt Bouvetøya, Kerguelen og andre subantarktiske havområde. Ekspedisjonen returnerte til Hamburg 30. april 1899.

Chun var spesialist på blekksprutar og plankton. Han oppdaga og namngav Vampyroteuthis infernalis.

Kjelder

Denne artikkelen bygger på «Carl Chun» frå ,  den 11. desember 2012.

Bakgrunnsstoff
 

Tyske biologar
Folk frå Hamburg
Nils Larsen (1900–1976)

Nils Larsen () var ein norsk kaptein og kvalfangar.

Nils Larsen var førstestyrmann på Den første Norvegia-ekspedisjonen som annekterte Bouvetøya for Noreg 1. desember 1927 og Den andre Norvegia-ekspedisjonen som annekterte Peter I Øy 2. februar 1929. Nils Larsen var òg kaptein på Den tredje og Den fjerde Norvegia-ekspedisjonen. Den fjerde Norvegia-ekspedisjonen gjorde ei omsegling av heile Antarktika, kor blant anna kartleggingsarbeidet førte til at Prinsesse Ragnhild Kyst vart oppdaga.

Nils Larsen var første førstestyrmannen på den tredje Thorshavn-ekspedisjonen i Antarktis 1933-34 og kaptein på norske kvalkokeri i Sørishavet. I 1946–47 førte han «Brategg» på Brategg-ekspedisjonen til stillehavssektoren av Antarktis.

Han var gift med Aslaug Marie Larsen (f. 1911, d. 2005).

Utmerkingar 
Larsen mottok Kongens fortenestmedalje i gull i 1931 for innsatsen sin på Norvegia-ekspedisjonane.

Nils Larsenfjellet i Dronning Maud Land, Mount Nils i Enderby Land og Nils Larsenbreen på Peter I Øy er kalla opp etter han.

Kjelder
Denne artikkelen bygger på «Nils Larsen (kaptein)» frå ,  den 11. desember 2012.

Bakgrunnsstoff 
Nils Larsen i Norsk biografisk leksikon

Norske kapteinar
Norske kvalfangarar
Kongens fortenestmedalje i gull
Folk frå Sandefjord
DS «Vesleper»

«Vesleper» (1918–33) var ei ishavsskute kjend frå Norvegia-ekspedisjonane. Ho var som systerskipet «Veslekari» konstruert av Christian Jensen for Winge & Co. i Kristiania, og var i si den største ishavsskuta. Ho stod ferdig 27. februar 1919 ved Jacob M. Iversens verft i Son. Ein 290 hk Compound dampmaskin vart montert i Skien, kjenneteiknet var K 6 K, endra til O 6 O i 1925. Den 114,3 fot lange og 285 brt tunge skuta hadde kosta 1,3 millionar kroner, men låg i nedgangstidene mest i ro ved Blomvåg. 

16. mai 1927 vart skuta seld for 25 000 kroner til Bryde & Dahls Hvalfangerselskap i Sandefjord og omdøypt til «Norvegia». Ho vart brukt i dei fire Norvegia-ekspedisjonane til Antarktis for å finne kval og annektere Bouvetøya. 

16. juni 1931 vart skuta seld til  Elling Aarseth reiarlag i Ålesund og omdøypt til  «Kvitøy» (M 3 VD). Med Isak Remø bak roret vart ho nedskrudd i Vestisen 19. mars 1933, og dei 25 ombord vart redda av «Quest».

Mount Norvegia i Enderby Land er kalla opp etter båten.

Kjelder
Denne artikkelen bygger på «DS «Vesleper»» frå ,  den 11. desember 2012. 
 oppgav desse kjeldene:

Norske dampskip
Polarskuter
Skip frå 1918
Forlis i 1933
Forlis i Grønlandshavet
Antarktisk historie
Skip kalla opp etter Noreg
Ola Olstad

Ola Olstad () var ein norsk zoolog og polarforskar, og det første menneske som sette sine bein på Peter I Øy i Antarktis.

Virke

I 1918 vart Olstad tilsett ved Zoologisk museum i Oslo der han først arbeidde i den statlege forsøksverskemda for ferskvassfiskeria under Knut Dahl. Etter eit par år tok han opp studiar over lirypa i Øyer i Gudbrandsdalen, og vart tilknytt Landbruksdepartementet som jaktkonsulent.

Statens viltundersøkelser (Viltforskninga, som i 1974 vart endra til Direktoratet for vilt og ferskvassfisk) vart frå oppstarten i 1936 leia av Olstad. Han var spesielt opptatt av utbreiinga og utnyttinga av elg, rådyr, villrein og bever og gav i 1945 ut boka Jaktzoologi. Han arbeidde òg med biologien hos artar som kråke, jordugle og gråtrost.

Olstad deltok i 1927/28 i den første Norvegia-ekspedisjonen til Bouvetøya og Sør-Georgia. Sesongen etter leia han den andre Norvegia-ekspedisjonen til Peter I Øy i Amundsenhavet, utanfor Ellsworth Land i Vest-Antarktis. Olstad var den første i verda som sette bein på den avsidesliggande øya. Olstad gjorde krav på øya for kongeriket Noreg.

Olstadbreen på Peter I Øy og Olstadtoppen på Annenkovøya i Søratlanteren er kalla opp etter han.

Kjelder
<div class="references-small">
Denne artikkelen bygger på «Ola Olstad» frå ,  den 11. desember 2012. 
 oppgav desse kjeldene:

Norske zoologar
Norske oppdagarar
Norske antarktisfararar
Gunnar Isachsen

Gunnerius Ingvald Isachsen () var ein norsk offiser og oppdagar. 

Isachsen vart premierløytnant i kavaleriet 1891, rittmeister 1899, fekk avskjed som fastlønna offiser 1917 og major i landvernet 1924. Gunnar Isachsen var styrer (og seinare den første direktøren) av Norsk Sjøfartsmuseum frå 1923.

Han var med på Otto Sverdrup sin ekspedisjon med «Fram» 1898-1902 som topograf, og kartla store område av inntil då ukjende øyar nord for Canada. Frå 1903 til 1905 deltok han i fransk militærteneste i Algerie og Paris, og i 1906 og 1907 leia han ekspedisjonar til Svalbard. Desse var utsendt og betalt av fyrst Albert I av Monaco.

I 1909 og 1910 leia han sine eigne statsunderstøtta ekspedisjonar til Spitsbergen, og ved desse ekspedisjonane grunnla han det seinare norske systematiske forskingsarbeidet på Svalbard. Ved handsaming av Spitsbergenspørsmålet på fredskonferansen i Paris 1919 var Gunnar Isachsen den norske regjering si tekniske delegerte.
Gunnar deltok i ekspedisjonar til Aust-Grønland i 1923 og 1924, og var med særskilt oppdrag på kvalfangst i Rosshavet 1926-27, Statens kvalinspektør i Sørishavet 1929-30, leiar av den fjerde Norvegia-ekspedisjonen rundt Antarktika 1930-31.

Han er avbilda på eit norsk frimerke i 2006, i høve 100-årsminnet for utforskinga av Svalbard.

Bibliografi
Reiser på Spitsbergen 1906 og 1907. (1908)
Ishavsfolk og ferder  I: Det Norske geografiske selskabs aarbok 1916-1919 (1921) (ny utgave 1997)Norske fangstmænds færder til Grønland (1922) (særtrykk av geografisk selskabs årbok 1919-21)
Grønland og Grønlandsisen (1925)
Jorden rundt efter blåhvalen (1927)
En ishavsskippers saga (1928)

Samt fleire artiklar i Vitenskapsselskapet sine skrifter, geografisk selskaps årbok og Sjøfartsmuseets årbøker. Sjå Sambok for 51 treff

Ole R. Thoresen «Gunnar Isachsen in memoriam». I: Norsk sjøfartsmuseum 1914-1939. 1940

Kjelder
Denne artikkelen bygger på «Gunnar Isachsen» frå ,  den 11. desember 2012.

Bakgrunnsstoff 

Norske offiserar
Norske oppdagarar
Norske antarktisfararar
Norske arktisfararar
Norske kvalfangarar
Folk frå Frogn
St. Olavs Orden
Kongens fortenestmedalje i gull
Harald Horntvedt

Harald Horntvedt () var ein norsk sjømann og kaptein. 

Han blei fødd i Sandefjord. Horntvedt var kaptein på «Norvegia» og leia Den første Norvegia-ekspedisjonen som gjekk i land på Bouvetøya 1. desember 1927 og gjorde krav på ho for Noreg. Sidan drog ekspedisjonen i havområda nord for Dronning Maud Land, der det vart oppdaga store kvalførekomstar. 

Horntvedtbreen på Bouvetøya er kalla opp etter han.

Kjelder

www.polarhistorie.no/ekspedisjoner/Norvegia%20I

Norske kapteinar
Norske antarktisfararar
Morgenstiernekysten

Morgenstiernekysten er kyststrekninga mellom Kapp Circoncision og Kapp Valdivia på den norske Bouvetøya i Søratlanteren. Han ligg nordvest på øya, og er vendt mot nord. Han er om lag fire km lang.

Lengst aust på kysten ligg Smalstranda. Frå Olavstoppen like sør for kyststrekninga stupar Eimstupet ned mot kysten. Om lag halvvegs langs kyststrekninga kjem Posadowskybreen ned mot sjøen og i nærleiken av Kapp Circoncision kjem Horntvedtbreen eit stykke ned fjellsida. 

Eit eldre namn på kysten er Morellrevet.

Kjelder
Denne artikkelen bygger på «Morgenstiernekysten» frå ,  den 11. desember 2012.

Bakgrunnsstoff
Morgenstiernekysten hos Norsk polarinstitutt

Kystar på Bouvetøya
Esmarchkysten

Esmarchkysten er ei kyststrekning på vestkysten av Bouvetøya som ligg mellom Kapp Circoncision og Catoodden. Kysten er kalla opp etter Jens Esmark (1763-1839) som var ein norsk mineraolog og professor ved Universitetet i Oslo. Kyststrekninga er kring 6,5 km lang. 

Langs kysten finn ein Nyrøysa og Westwindstranda i nord med Keisarryggen like vestom. Om lag halvvegs langs kysten ligg Norvegiaodden og Bollevika med Bennskjera utanfor og Mosbytoppane oppfor fjellsida. På kvar side av Mosbytoppane går Aagaardbreen i nord og Engelbrechtbreen i sør ned i fjellsida mot sjøen på. Like nord for Catodden går Sjøelefantstranda.

Kjelder
 Stadnamn i norske polarområde

Kystar på Bouvetøya
Kai Anker Møller

Kai Bisgaard Anker Møller () var ein godseigar og stortingsmann frå Berg i Østfold, medlem av Venstre. Han var son av Dikka Møller og var gift med Katti Anker Møller og var såleis svigerson til Herman Anker.

Møller var son til eigaren av godset Thorsø i Borge. Han tok sjølv over godset i 1885 og dreiv det vidare. Før han kom så langt vart han i 1877 student frå Christiania katedralskole, og tok i 1880 eksamen på den høgare landbruksskulen på Ås. Høvesvis 1882-83 og 1885 studerte han landbruk i Danmark og i England.

Møller var medlem av heradsstyret i Borge 1887-1907 og på ny 1910-??, ordførar i mange år. Han var skulestyreformann frå 1891 til 1904. Frå 1906 var han formann i Venstre i Smaalenene, då ein ordna styreskipnaden etter dei enkelte einmannskrinsane til stortingsvalet var han formann for Venstre i Glemmen krins. Han var formann i landbruksselskapet i Smaalenene, og for landbruksselskapa sitt felleskjøp frå 1897. I 1906 vart han vald til preses i Selskabet for Norges Vel.

Møller var 2. representant på Stortinget for Venstre og Smaalenenes amt i perioden 1900-03. Han møtte einast sesjonen 1900-01, dei to siste sesjonane hadde han sjukdomsforfall. På tinget var han medlem av landbrukskomiteen.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Norske godseigarar
Stortingsrepresentantar 1901-1903
Stortingsrepresentantar frå Venstre
Stortingsrepresentantar for Østfold
Folk frå Halden
Ole Moen

Ole Moen () var ein norsk lege og stortingsmann frå Sør-Odal i Hedmark. Han representerte Venstre.

Moen var son til ein gardbrukar. Han vart student i 1883 og cand. med. i 1891. Same året vart han konstituert til distriktslege for indre Sunnmøre, 1892-94 var han koleralege i Kristiansand. Frå 1894 var han distriktslege i Lebesby til han i 1902 vart konstituert distriktslege i Ål i Hallingdal, der han døydde same sommaren.

Moen var 2. representant for Finmarkens amt på Stortinget 1898-1900. Han var 1898-99 medlem av jarnbanekomiteen, 1899-1900 av næringskomite nr 2.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1898-1900
Folk frå Sør-Odal
Bertel Bertelsen

Bertel Andreas Bertelsen () var ein norsk lærar, lensmann og stortingsmann frå Trondenes i Troms. Han representerte Venstre på Stortinget.

Bertelsen var son til ein gardbrukar. Sjølv gjekk han ut frå Tromsø seminar i 1856, og var så dei neste tre åra lærar i heimbygda. Frå 1859 var han lærar i Tromsø. År 1868 flytta han til Hammerfest, der han var vaktmeister ved distriktsfengslet og politibetjent. Frå 1888 var han lensmann i Sør-Varanger, med bustad i Jarfjord.

Bertelsen var 1. representant frå Finmarkens amt på Stortinget 1898-1900. Han var medlem av Lagtinget og av næringskomité nr 1. Grunna sjukdom var han permittert frå 30. mai 1900. 

Han døydde i Jarfjord i 1925.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1898-1900
Folk frå Harstad
Torstein O. Hus

Torstein Olsson Hus () var ein gardbrukar og stortingsmann frå Ullensvang. Han representerte Venstre.

Hus var son til ein gardbrukar og tok i si tid over farsgarden, som han dreiv til han døydde. Han var både ordførar i Ullensvang og forlikskommissær i mange år. Valbolken 1898-1900 var han 4. representant frå Søndre Bergenhus amt på Stortinget, medlem av Lagtinget og vegkomiteen. Bolken 1906-09 var han varamann for Hardanger krins.

Hus døydde på garden sin i 1910.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1898-1900
Folk frå Ullensvang
Nils G. Skilbred

Nils Gregoriusson Skilbred () var ein snikkar, gardbrukar og stortingsmann for Venstre, frå Gjerpen i Telemark.

Skilbred var son til ein gardbrukar. Etter å ha gått amtsskulen 1881/82 livnærte han seg som bygningsmann. Åra 1886-94 budde han i Skien, der han var medlem av bystyret og leiar av arbeidarforeiningar. Frå 1894 forpakta han eit bruk på Frogner i heimbygda, eit bruk han kjøpte i 1908. Same året overtok han farsgarden Skjelbred.

Frå 1898 var Skilbred medlem av formannskapet i Gjerpen, ein treårsperiode var han varaordførar. Skilbred representerte Bratsberg amt og partiet Venstre på Stortinget i perioden 1898-1906. Valperioden 1910-12 var han Gjerpen krins sin mann på Stortinget, Både i den føregåande perioden, 1906-09, og dei tre etterfølgjande periodane, 1913-21, var han 1. varamann for same. Han møtte då frå 20. mars 1908 og heile 1909, og så frå 4. februar 1913 til og med 1921. Alle gongane møtte han i staden for Gunnar Knudsen. Skilbred var medlem av justiskomiteen 1898-1906 og 1910-12, og elles medlem av Lagtinget 1900-06 og av valkomiteen 1902-06. Som varamann 1908-09 var han med i sosialkomiteen, 1913-18 sekretær i justiskomite nr 2, og 1919-21 som medlem av skog- og vassdragskomiteen.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1898-1900
Stortingsrepresentantar 1901-1903
Stortingsrepresentantar 1904-1906
Stortingsrepresentantar 1907-1909
Stortingsrepresentantar 1910-1912
Stortingsrepresentantar 1913-1915
Stortingsrepresentantar 1916-1918
Stortingsrepresentantar 1919-1921
Folk frå Skien
Johan H. Evju

Johan Halvorsen Evju () var ein gardbrukar, bankmann og stortingsmann frå Ytre Sandsvær i Buskerud. Han var medlem av partiet Venstre.

Evju var son til ein gardbrukar. Sjølv var han kasserar i den lokale sparebanken frå 1863 til 1885. Skuleåret 1870-71 gjekk han Sagatun Folkehøyskole. Han tok så over farsgarden Evju, som ligg i bygda Efteløt, i 1872.

Evju var medlem av heradsstyret i Sandsvær og seinare Ytre Sandsvær i 25 år, i ni år var han varaordførar. Han var 4. representant frå Buskeruds amt til Stortinget i perioden 1898-1900. På tinget var han medlem av landbrukskomiteen.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1898-1900
Folk frå Kongsberg
Hans Andersen

Hans Andersen () var ein gardbrukar, kontorist og stortingsmann frå Solum i Telemark. Han var medlem av Venstre.

Andersen var son til ein gardbrukar i Mælum sokn. Han var sjølv gardbrukar på Gulset i Gjerpen frå 1852 til -60. Tida 1860-98 var han kontorist i firmaet Hans Cappelen. Andersen var medlem av bystyret i Skien i over 25 år, forlikskommissær var han frå 1891.

Andersen møtte på Stortinget 1893-94 for Skien som varamann for avdøde Paul Koht. Perioden 1895-97 var han fast representant frå same krinsen. I 1893 var han medlem av næringskomite nr 2, 1894-97 av sosialkomiteen. 1894 var han også medlem av kontraktørkomiteen.

Andersen var medlem av eit baptistsamfunn, og var truleg den første dissentaren som tok sete i det norske stortinget. Han døydde i Skien i 1901.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1892-1894
Stortingsrepresentantar 1895-1897
Frakkagjerd

Frakkagjerd er ein tettstad og ein grunnkrins i Tysvær kommune i Rogaland. På Frakkagjerd ligg ein barneskule og ein ungdomsskule. Postnummeret til staden er 5563, Førresfjorden. Grunnkrinsnummeret er 11460105.

Referansar

Bakgrunnsstoff 
Tysvær kommune sine heimesider

Tysvær kommune
Otira

For edderkopparten Otira, sjå Amaurobiidae.

Otira er ein liten busetnad om lag sju km nord for fjellpasset Arthur's Pass sentralt på Sørøya på New Zealand. Han ligg ved den vestlege tilkomsten til passet, på ein rygg mellom elvene Otira og Bealey høgt oppe i Søralpane. Innbyggjartalet i Otira og nærområdet var 87 under folketeljinga i 2006, ein oppgang på 30 frå 2001.

Dette var opphavleg ein skyss-stasjon på vegen mellom regionane Canterbury og West Coast. Jarnvegslinja vart bygd frå Greymouth til Otira, medan sjølve passet vart trafikkert med hesteskyss inntil jarnvegstunnellen, Otira Tunnel opna i 1923. Under anleggstida (1907 - 1923) husa Otira om lag 600 arbeidarar og familiane deira. På 1950-talet hadde sjølve byen eit folketal på kring 350, men dette gjekk ned til 11 i 1988, og steig att, til ein viss grad, til 44 i 2010. 

Bygningsmassen består hovudsakleg av gamle jarnvegshus, mange av desse vart bygde i Hamilton og skipa til Sørøya for å verta bygde opp att på staden. I tillegg til jarnvegsstasjonen er her ein pub, ein brannstasjon og 18 hus, 14 av desse busette i 2010. 

Nær byen ligg to større ingeniørbragder: Otira Tunnel og Otira Viaduct.

Otiraviadukten 
Ovanfor byen ligg Otira Viaduct. Denne vart bygd ferdig i 1999, og spenner over ei strekning på 440 meter med ustabil grunn, og erstattar ein smal svinget og farleg vegstrekning som var utsett for snø- og jordskred og vegstengingar.

Referansar 

Denne artikkelen bygger på «Otira» frå ,  den 11. desember 2012.

Bakgrunnsstoff 
Historikkk om Otira. 
Otira i dag. 
Forteljingar om livet i Otira. 
Foto av signal på jarnvegslinja ved Otira ca. 1926.

Byar på New Zealand
Westland District
Garhwali

Garhwali er eit indoiransk språk snakka av garwhalifolk som kjem frå Garhwal i Himalaya i den indiske delstaten Uttarakhand. Mange talarar lever også i andre delar av India, som Himachal Pradesh, Delhi, Haryana, Panjab, Uttar Pradesh og Bihar. 

Garhwali blir tala av mellom 2 og 3 millionar. Det mister talarar, og er rekna som eit sårbart språk av UNESCO.

Bakgrunnsstoff

Kjelder

 Indoariske språk
 Språk i India
Mowinckelkysten

Mowinckelkysten er ei kyststrekning søraust på Bouvetøya mellom Kapp Fie i sør og Kapp Lollo i nord. 

Kysten er kalla opp etter Johan Ludwig Mowinckel, som var statsminister i Noreg i fleire periodar i 1920- og 1930-åra. 

Litt sør for Kapp Lollo ligg òg Kapp Meteor, som er det austlegaste punktet på Bouvetøya, med Lindsayskjeret. Strekninga frå Kapp Meteor og sørover til Svarthamaren, vert kalla Svartstranda.

Kjelder

Kystar på Bouvetøya
Stader i Antarktis kalla opp etter nordmenn
Victoria Terrasse på Bouvetøya

Victoria Terrasse er ei li langs nordaustkysten av den norske Bouvetøya i Sør-Atlanteren. Ho startar ved Kapp Lollo og Mokollen heilt aust på øya, og strekkjer seg langs kysten 3,9 km nordvestover til området der kysten svingar vestover mot Kapp Valdivia. I motsetnad til dei andre kyststrekningane på Bouvetøya har ikkje kysten nedanfor Victoria Terrasse fått eit eige namn. 

Lia har namn etter bygningskomplekset Victoria Terrasse i Oslo.

Ole Høilandstøtta står i havet like utanfor kysten av Victoria Terrasse.

Kjelder

Kystar på Bouvetøya‎
Ole Høilandstøtta

Ole Høilandstøtta er ei klippe som står i sjøen utanfor Victoria Terrasse på nordaustsida av den norske Bouvetøya i Sør-Atlanteren. 

Steinen har fått namn etter Ole Høiland (1797-1848) som var ein kjend norsk tjuv frå garden Høiland i Bjelland kommune i Vest-Agder.

Kjelder

Steinformasjonar ved Bouvetøya
Stader på Bouvetøya kalla opp etter nordmenn
Litle-Kari

Litle-Kari er eit skjer som ligg 1,2 nautiske mil (2,2 km) nordvest for Kapp Lollo utanfor Victoria Terrasse på Bouvetøya. Det vart kartlagd frå skipet «Norvegia» i desember 1927 under den første Norvegia-ekspedisjonen under kaptein Harald Horntvedt. Det vart namngjeve av Horntvedt i samband med Store-Kari som ligg 1 nautisk mil (1,9 km) nordvestover.

Kjelder

Steinformasjonar ved Bouvetøya
Store-Kari

Store Kari Rock er ein holme som ligg 3 meter over havet utanfor nordsida av Bouvetøya. Det ligg 0.8 nautiske mil (1,5 km) aust for Kapp Valdivia. Det vart kartlagd frå skipet «Norvegia» i desember 1927 av  under den første Norvegia-ekspedisjonen under kaptein Harald Horntvedt. Det vart namngjeve av Horntvedt i samband med Litle-Kari som ligg 1 nautisk mil (1,9 km) lenger søraust.

Kjelder

Steinformasjonar ved Bouvetøya
Norvegiabåen

Norvegiabåen er ei flu, 2 meter under vatn, som ligg utanfor nordkysten av Bouvetøya, kring 500 km aust-nordaust for Kapp Circoncision. «Norvegia», skipet under den første Norvegia-ekspedisjonen leia av kaptein Harald Horntvedt, gjekk på skjeret her den 3. desember 1927. Det vart namngjeve etter skipet.

Kjelder

Steinformasjonar ved Bouvetøya
Sachsebåane

Sachsebåane er ei gruppe fluer som ligg nær nordkysten av Bouvetøya , kring 300 meter søraust for Kapp Valdivia. Dei vart kartlagd og namngjeven  under den første Norvegia-ekspedisjonen, 1927–28, leia av kaptein Harald Horntvedt. Dei er kalla opp etter Walter Sachse, navigatør på det tyske fartøyet som i 1998 klarte å finne den nøyaktige posisjonen til øya.

Kjelder

Steinformasjonar ved Bouvetøya
Spiessbåane

Spiessbåane er nokre grunner som strekkjer seg opp til 700 meter nordaust for Kapp Lollo ved Bouvetøya. Dei vart først kartlagde i desember 1927 under den første Norvegia-ekspedisjonen leia av kaptein Harald Horntvedt og kalla opp etter kaptein Fritz A. Spiess, leiaren for den tyske ekspedisjonen som vitja Bouvetøya med «Meteor» i 1926.

Kjelder

Steinformasjonar ved Bouvetøya
Randibåen

Randibåen er ei grunne som ligg kring 700 meter søraust for Randibreen ved Vogtkysten på den norske Bouvetøya i Sør-Atlanteren. Båen har fått namn i samband med Randibreen.

Kjelder

Steinformasjonar ved Bouvetøya
Selodden på Bouvetøya

Selodden er eit nes langs Vogtkysten av den norske Bouvetøya i Sør-Atlanteren. Neset ligg vest på sørkysten av øya, nedanfor Rustadkollen og kring 1 km aust for Catoodden.

Kjelder

Nes på Bouvetøya
Hornrevet

Hornrevet er ei grunne som strekkjer seg sørvestover frå Larsøya på sørvestsida av den norske Bouvetøya i Sør-Atlanteren.

Kjelder

Steinformasjonar ved Bouvetøya
Larsøya

Larsøya er ei lita øy på sørvestkysten av Bouvetøya i Sør-Atlanteren. Ho har ei utstrekking på om lag 500 meter og skilst frå Catoodden ved Mottesundet.

Øya vart første gongen kartlagt i 1898 av ein tysk ekspedisjon under leiing av Carl Chun. I samband med den første Norvegia-ekspedisjonen vart det gjort ei ilandstiging på Larsøya i desember 1927. Under den andre (1928/29) og tredje (1929/30) Norvegia-ekspedisjonen vart det sett opp to små depothytter på øya.

Øya er namngjeven etter kvalfangstreiaren Lars Christensen, som finansierte Norvegia-ekspedisjonane.

Kjelder

Denne artikkelen bygger på «Larsøya» frå ,  den 12. desember 2012. 
 oppgav desse kjeldene:
Larsøya Stadnamn i norske polarområde, Norsk Polarinstitutt
Lars Island i Geographic Names Information System, U.S. Geological Survey

Øyar ved Bouvetøya
Stader på Bouvetøya kalla opp etter nordmenn
Mottesundet

Mottesundet er eit sund som ligg mellom Catoodden på den norske Bouvetøya i Sør-Atlanteren og Larsøya utanfor sørvesthjørnet av Bouvetøya. Sundet er kring 150 meter breitt.

Kjelder

Geografi på Bouvetøya
Sund i Antarktis
Skarven ved Bouvetøya

Skarven er ein holme som ligg kring 700 meter vest for Kapp Circoncision utanfor det nordvestlege hjørnet av den norske Bouvetøya i Sør-Atlanteren

Kjelder

Steinformasjonar ved Bouvetøya
Vogtkysten

Vogtkysten er ei 6,5 km lang kyststrekning på sørsida av den norske Bouvetøya i Sør-Atlanteren. Kysten strekkjer seg mellom Catoodden i vest og Kapp Fie i aust. Store delar av kysten består av bratte fjellsider og isklipper. Av brear som strekkjer seg ned mot kysten her finn ein Christensebreen og Randibreen. Vest på kysten ligg Rustadkollen, Selodden og Moseryggen like nord, medan Nyknausen ligg i aust, nær Kapp Fie. 

Utanfor kysten ligg Randibåen.

Kjelder

Kystar på Bouvetøya
Stader i Antarktis kalla opp etter nordmenn
Sjøelefantstranda

Sjøelefantstranda er ei 300 meter lang strand heilt sørvest på den norske Bouvetøya i Sør-Atlanteren. Stranda strekkjer seg nordover frå Catoodden og ligg langs den sørlege delen av Esmarchkysten. 

Stranda har fått namn etter sjøelefantane som held til her.

Kjelder

Kystar på Bouvetøya